CELEX: 32008R0052
Language: ro
Date: 2008-01-22
Title: Regulamentul (CE) nr. 52/2008 al Comisiei din 22 ianuarie 2008 de deschidere pentru anul 2008 și pentru anii următori a unui contingent tarifar aplicabil importurilor în Comunitatea Europeană de anumite mărfuri originare din Islanda și rezultate din prelucrarea produselor agricole prevăzute în Regulamentul (CE) nr. 3448/93 al Consiliului

23.1.2008   
            
            
               RO
            
            
               Jurnalul Oficial al Uniunii Europene
            
            
               L 18/5
            
         
      REGULAMENTUL (CE) NR. 52/2008 AL COMISIEI
   
   din 22 ianuarie 2008
   de deschidere pentru anul 2008 și pentru anii următori a unui contingent tarifar aplicabil importurilor în Comunitatea Europeană de anumite mărfuri originare din Islanda și rezultate din prelucrarea produselor agricole prevăzute în Regulamentul (CE) nr. 3448/93 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), în special articolul 7 alineatul (2),
   având în vedere Decizia 1999/492/CE a Consiliului din 21 iunie 1999 privind încheierea unui Acord sub forma unui schimb de scrisori dintre Comunitatea Europeană, pe de o parte, și Republica Islanda, pe de altă parte, privind Protocolul 2 la Acordul dintre Comunitatea Economică Europeană și Republica Islanda (2), în special articolul 2,
   întrucât:
   
               (1)
            
            
               Acordul sub forma unui schimb de scrisori dintre Comunitatea Europeană, pe de o parte, și Republica Islanda, de cealaltă parte, privind Protocolul 2 la Acordul dintre Comunitatea Economică Europeană și Republica Islanda, aprobat prin Decizia 1999/492/CE, prevede un contingent tarifar anual pentru importurile de produse zaharoase, ciocolată și alte preparate alimentare care conțin cacao, originare din Islanda. Este necesară deschiderea acestui contingent pentru 2008 și pentru anii următori.
            
         
               (2)
            
            
               Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (3) prevede norme de gestionare a contingentelor tarifare. Este necesar să se prevadă ca gestionarea contingentului tarifar deschis de prezentul regulament să se facă conform normelor menționate.
            
         
               (3)
            
            
               Măsurile prevăzute în prezentul regulament sunt conforme cu avizul Comitetului de gestionare a problemelor orizontale privind schimburile de produse agricole prelucrate care nu sunt menționate în anexa I,
            
         ADOPTĂ PREZENTUL REGULAMENT:
   Articolul 1
   De la 1 ianuarie până la 31 decembrie 2008 și în anii următori, mărfurile originare din Islanda importate în Comunitate și menționate în anexă se supun taxelor prevăzute în anexă, în limitele contingentului tarifar anual prevăzut în anexă.
   Articolul 2
   Contingentul tarifar prevăzut la articolul 1 se gestionează de către Comisie în conformitate cu articolele 308a, 308b și 308c din Regulamentul (CEE) nr. 2454/93.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2008.
      
         
            Pentru Comisie
         
         Günter VERHEUGEN
         
         
            Vicepreședinte
         
      
   
   
      (1)  JO L 318, 20.12.1993, p. 18. Regulament modificat ultima dată prin Regulamentul (CE) nr. 2580/2000 (JO L 298, 25.11.2000, p. 5).
   
      (2)  JO L 192, 24.7.1999, p. 47.
   
      (3)  JO L 253, 11.10.1993, p. 1. Regulament modificat ultima dată prin Regulamentul (CE) nr. 214/2007 (JO L 62, 1.3.2007, p. 6).
   
      ANEXĂ
      
                  Nr. de ordine
               
               
                  Cod NC
               
               
                  Descriere
               
               
                  Contingent anual
               
               
                  Rata taxei aplicabile
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Produse zaharoase fără cacao (inclusiv ciocolată albă), încadrate la codul NC 1704 90
               
               
                  500 tone
               
               
                  50 % din rata taxei aplicabile țărilor terțe (1) până la maximum 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Ciocolată și alte preparate alimentare care conțin cacao, încadrate la codurile NC 1806 32 și 1806 90
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Biscuiți la care s-au adăugat îndulcitori, alveole și vafe încadrate la codurile NC 1905 31 și 1905 32, exclusiv alveole și vafe cu un conținut de apă peste 10 % din greutate
               
            
         (1)  Rata taxei pentru țări terțe: rata care constă în taxa ad valorem la care se adaugă, dacă este cazul, componenta agricolă, limitată la rata maximă în cazul în care aceasta este precizată în Tariful Vamal Comun.